રોયે ડિઝની બ્રધર્સ સ્ટુડિયોનું ફાઈનાન્સ, બિઝનેસ અને ડિસ્ટ્રિબ્યુશન કરવામાં પોતાના ભાઈ જેવી જ ગતિએ વિકાસ કર્યો અને 1937માં ડિઝની પ્રોડક્શનની પ્રથમ ફીચર લેન્ગ્થ ફિલ્મ ‘સ્નોવ્હાઈટ એન્ડ સેવન ડ્વાર્વ્સ' રિલીઝ થઈ અને સુપરહિટ ગઈ. આ ફિલ્મે હોલીવૂડમાં એનિમેશન ફિલ્મ્સનો નવો યુગ શરૂ કર્યો સાથે ડિઝ્ની પ્રોડક્શન્સ માટે ઉજ્જવળ ભવિષ્યના દ્વાર પણ ખોલી નાખ્યા. 1955માં ડિઝનીલેન્ડની સ્થાપના પછી ડિઝ્ની સ્ટુડિયોએ સી.ઈ.ઓ. રોયની બિઝનેસ સૂઝને લીધે મનોરંજનનાં અનેકવિધ ક્ષેત્રોમાં ઝંપલાવ્યું અને સફળતા મેળવી.